b'\n_START_ARTICLE_\nDistrict of Maine\n_START_PARAGRAPH_\nDistrict of Maine er et av USAs 94 f\xc3\xb8derale distrikter og dekker hele delstaten Maine. Distriktets administrasjonssenter er Portland._NEWLINE_District of Maine var et av de opprinnelige 13 distriktene som ble etablert gjennom Judiciary Act, domstolloven, av 1789, selv om Maine ikke var skilt ut som egen delstat fra Massachusetts f\xc3\xb8r i 1820. I likhet med de andre distriktene p\xc3\xa5 den tiden ble Maine-distriktet tildelt ett enkelt dommerembede._NEWLINE_Maine-distriktet ble ikke underlagt en domskrets og fikk derfor samme jurisdiksjon som anneninstansdomstolene med unntak av anker, som ble lagt til anneninstansdomstolen for Massachusetts. Denne utvidede jurisdiksjonen ble opphevet fra 13. februar 1801, og 30. mars 1820, kort tid f\xc3\xb8r Maine ble del av unionen, ble distriktet plassert under f\xc3\xb8rste domskrets.'